কাতারের ভূগোল

কাতার পারস্য উপসাগর এবং সৌদি আরবের সীমান্তবর্তী খনিজ তেলের বৃহত্তর উৎসের নিকটে কৌশলগত অবস্থানে অবস্থিত পূর্ব আরবের একটি উপদ্বীপ। আরব উপদ্বীপ থেকে শুরু করে উত্তরে পারস্য উপসাগরে ভিতরে প্রায় ১৬০ কিলোমিটার (৯৯ মাইল) পর্যন্ত বিস্তৃত উপদ্বীপ কাতারের আয়তন ১১,৪৩৭ বর্গ কিমি (৪,৪১৬ বর্গ মাইল)।

এর প্রস্থ ৫৫ থেকে ৯০ কিলোমিটার (৩৪ থেকে ৫৬ মাইল), ভূভাগটি মূলত সমতল (সর্বোচ্চ বিন্দু ১০৩ মিটার [৩৩৮ ফুট]) এবং প্রস্তরময়। উল্লেখযোগ্য বৈশিষ্ট্যগুলির মধ্যে রয়েছে উপকূলীয় নোনা পানি শুকিয়ে সৃষ্ট গর্ত, পশ্চিম উপকূল বরাবর উঁচু চুনাপাথরের গঠন (দুখান অ্যান্টিক্লাইন) যার নীচে দুখান তেলক্ষেত্র রয়েছে এবং দক্ষিণ পূর্বাঞ্চলীয় পারস্য উপসাগরের খাঁড়ি যা স্থানীয় ইংরেজি ভাষীদের কাছে অন্তর্দেশীয় সমুদ্র হিসাবে পরিচিত খাওর আল উদয়দকে ঘিরে প্রচুর বালিয়াড়ি।

 সাধারণ টপোগ্রাফি 
কাতার উপদ্বীপ নিম্ন-অধিশয়িত। এর আকৃতিটি কাতার খিলানের পৃষ্ঠতল প্রকাশ করে, এটি আরব প্লেটের অন্যতম বৃহত্তম কাঠামোগত বৈশিষ্ট্য। এটি আউটক্রপিং চুনাপাথরের ভাঙ্গা নুড়ি এবং আলগা বালু দ্বারা ঢাকা। পূর্বে দিকের পৃষ্ঠতল সূক্ষ্ম দানাদার ধূলিকণায় আবৃত মসৃণ সমভূমি। উপদ্বীপের দক্ষিণ ও দক্ষিণ-পশ্চিমাঞ্চলে মূলত বালিয়াড়ি এবং লবণাক্ত ফ্ল্যাট রয়েছে। পশ্চিম কাতারের দুখান অঞ্চলের নিকটবর্তী এবং উত্তর-পূর্ব উপকূলে জাবাল ফুওয়াইরেতে পার্বত্য এলাকা ('জাবাল' নামে পরিচিত) দেখা যায়। জাবাল নাখশ দুখনের দক্ষিণে একটি উল্লেখযোগ্য পর্বতমালা এবং এখানে জিপসামের খনি রয়েছে।

প্রায় ৭০০ কিলোমিটার দৈর্ঘ্যের উপকূলরেখা উত্থিত এবং ধীরে ধীরে সমুদ্রের দিকে ঢালু হয়েছে। অনেক সমতল, নিচু-অধিশয়িত সমুদ্রতীরাতিক্রান্ত দ্বীপপুঞ্জ উপকূলের কাছাকাছি অবস্থিত এবং সাথে প্রবাল প্রাচীর রয়েছে। ফলে নিম্নাঞ্চলীয় ভূমি লবণাক্ত পানির সংস্পর্শে আসে এবং উপকূলের কাছে প্রচুর লবণাক্ত ফ্ল্যাট (স্থানীয়ভাবে সবখা হিসাবে পরিচিত) গড়ে উঠেছে। মেসাইদ থেকে খাওয়ার আল উদয়দ সমুদ্র উপকূলরেখা বিশেষত সবখা সমৃদ্ধ। দুখান ও সাওদা নাথিলের নিকটে কাতারের পশ্চিমে অভ্যন্তরীণ সবখাগুলি পাওয়া যায়।

দুখান সবখা নামে পরিচিত একটি সবখা (লবণ-ফ্ল্যাট) বাস্তুতন্ত্র পশ্চিম কাতারের দুখানের উত্তরাঞ্চলে দেখা যায়। পারস্য উপসাগরের বৃহত্তম অভ্যন্তরীণ সবখা হিসাবে বিবেচিত এই সবখা প্রায় ২০ কিলোমিটার পর্যন্ত বিস্তৃত এবং এর আয়তন ৭৩ বর্গ কিলোমিটার এবং প্রস্থ ২ থেকে ৪ কিলোমিটার এবং গভীরতা ৬ থেকে ৭ মিটার। এটি সমুদ্রপৃষ্ঠ থেকে ছয় মিটার নীচে অবস্থিত এবং কাতারের সর্বনিম্ন বিন্দু। সমীক্ষা থেকে ধারণা করা হয় যে সবখা প্রায় ৩ কিলোমিটার উত্তরের জেকরিত উপসাগর থেকে লোনা পানি দ্বারা পূর্ণ হয়।

 জলবায়ু 
থাম্ব|কাতারের দুখানের সমতল ভূমিতে রংধনু।
দীর্ঘ গ্রীষ্মকালে (মে থেকে সেপ্টেম্বর) তীব্র তাপ এবং পর্যায়ক্রমিক শুষ্কতা এবং আর্দ্রতা বিরাজ করে এবং তাপমাত্রা  পৌঁছে। নভেম্বর থেকে এপ্রিল পর্যন্ত তাপমাত্রা মাঝারি থাকে, এপ্রিল মাসে তাপমাত্রা সর্বোচ্চ ৩৯ ডিগ্রি সেলসিয়াস (১০২ ডিগ্রি ফারেনহাইট) ও জানুয়ারিতে সর্বনিম্ন ৭ ° ডিগ্রি সেন্টিগ্রেড (৪৫ ডিগ্রি ফারেনহাইট) থাকে।Casey & Vine (1991), p. 69 বৃষ্টিপাত নগণ্য প্রতি বছর গড়ে মাত্র ১০০ মিমি (৩.৯ ইঞ্চি) এবং তা শীত কালের সংক্ষিপ্ত সময়ে সীমাবদ্ধ থাকে, এসময় কখনো কখনো ভারী ঝড় বয়ে যায় যা প্রায়শই ছোট ছোট নালা এবং সাধারণত শুকনো ওয়াদেতে বন্যা বয়ে আনে।

আকস্মিক ভয়ঙ্কর ধূলি ঝড় মাঝে মধ্যে উপদ্বীপে বয়ে যায় এবং অন্ধকার নেমে আসে, বাতাসের ঝাপটায় ক্ষয়ক্ষতি ঘটে এবং সাময়িকভাবে যোগাযোগ ও অন্যান্য সেবা ব্যাহত হয়।

বৃষ্টিপাতের অভাব এবং সীমিত ভূগর্ভস্থ পানি যার বেশিরভাগই খনিজ পদার্থের পরিমাণ এত বেশি যে এটি পানের বা সেচের পক্ষে অনুপযুক্ত। জনসংখ্যা সীমাবদ্ধতা এবং কৃষিক্ষেত্র ও শিল্প উন্নয়নের প্রসার নিষ্কাশন প্রকল্প শুরু না হওয়া পর্যন্ত দেশটি সহায়তা করতে পারে। যদিও ভূগর্ভস্থ উৎস থেকে পানি সরবরাহ অব্যাহত রয়েছে তবে বেশিরভাগ পানি সমুদ্রের পানি বিশোধন করে পাওয়া যায়।

 বন্যপ্রাণী 

 উদ্ভিদকুল 

যদিও দেশের বেশিরভাগ অংশ বালির মরুভূমি দ্বারা গঠিত তবে দেশের একটি ছোট অংশে বিভিন্ন ধরনের উদ্ভিদ অঞ্চল রয়েছে সেখানে গাছ, নলখাগড়া এবং তেঁতুল, ফ্রেগমিটস এবং জায়ফল এর মতো গুল্ম জাতীয় উদ্ভিদ জন্মে। এই অঞ্চলগুলির বেশিরভাগ পূর্ব উপকূলের কাছাকাছি অবস্থিত। উদ্ভিদ বৃদ্ধির অন্তর্নিহিত সীমাবদ্ধ কারণ হলো পানির সহজলভ্যতা। কিছু ভৌগোলিক বৈশিষ্ট্য এই পানি সংকটকে আংশিকভাবে প্রশমিত করে যেমন রওদা যা মাটির পৃষ্ঠের উপরে পাওয়া বড় ডিপ্রেশন, এটি ভূগর্ভস্থ সিক্ত শিলাস্তরকে পুনরায় পূর্ণ হতে সহায়তা করে। যেহেতু এই স্থানগুলি অগভীর ভূগর্ভস্থ পানির সর্বাধিক সহজলভ্য উৎস হিসাবে গঠিত তাই এগুলিতে প্রচুর পরিমাণে বন্য গাছপালা জন্মে।

দক্ষিণে ভূগর্ভস্থ পানির পরিমাণ খুব কম তাই কাছাকাছি পাহাড় এবং রাওদা থেকে পৃষ্ঠগড়ানো পানি দ্বারা পূর্ণ ওয়াদিতে (শুকনো নদীর উপত্যকা) মধ্যে গাছপালা বেড়ে উঠতে দেখা যায়।

 প্রাণিকুল 
থাম্ব|260px|হালুল দ্বীপের পার্বত্য ছাগল

কাতারে ২১ প্রজাতির স্তন্যপায়ী প্রাণী নথীভুক্ত করা হয়েছে। আরবীয় অরেক্স এবং আরবীয় গজেল (আরবীয় হরিণ) এর মতো বৃহৎ স্থল স্তন্যপায়ী প্রাণীরা সংরক্ষিত প্রাণী এবং এদের প্রাকৃতিক সংরক্ষণাগারে রাখা হয়। আরবীয় গজেল হলো কাতারের একমাত্র স্থানীয় গজেল প্রজাতি এবং স্থানীয়ভাবে এটি 'রিম' হিসাবে পরিচিত।

পারস্য উপসাগরে কাতারের আঞ্চলিক সমুদ্র সীমা সামুদ্রিক জীবে সমৃদ্ধ। ফুওয়াইরিত থেকে রাস লাফান তটরেখায় সামুদ্রিক কচ্ছপ বাসা বাঁধে। পরিবেশ মন্ত্রণালয় (এমএমই) তাদের সংরক্ষণ নিশ্চিত করতে বসত এলাকায় নিয়মিত পাহারা দেয়।

ডুগং দেশের উপকূলে সমবেত হওয়ার জন্য পরিচিত। ১৯৮৬ এবং ১৯৯৯ সালে পারস্য উপসাগরীয় অঞ্চলে একটি সমীক্ষা চলাকালে কাতারের পশ্চিমে সর্বকালের বৃহত্তম সমাবেশ দেখা যায় যাতে ৬০০ টিরও বেশি ডুগং ছিল।

 আয়তন ও স্থল সীমানা 
থাম্ব|210px|কাতারের টোগ্রাফি
কাতারের একটি মাত্র দেশের সাথে স্থল সীমান্ত রয়েছে। এটি হলো দক্ষিণে সৌদি আরবের সাথে। সৌদি আরবের সাথে সীমানাটি ১৯৬৫ সালে স্থিরীকৃত হয়েছিল তবে কখনও সীমা নির্দশ করা হয়নি। কাতারের উত্তর-পশ্চিম উপকূল বাহরাইনের মূল দ্বীপপুঞ্জ থেকে ৩০ কিলোমিটার (১৯ মাইল) এরও কম দূরত্বে, আর বাহরাইনের ছোট হাওয়ার দ্বীপপুঞ্জ কাতারের উক্ত উপকূল থেকে মাত্র ১.৪ কিমি (০.৮ মাইল) দূরে অবস্থিত।  উপদ্বীপের উত্তরতম বিন্দু হলো রাস রাকান।

 সামুদ্রিক দাবি 
সংলগ্ন এলাকা:

একচেটিয়া অর্থনৈতিক অঞ্চল:
 দ্বিপক্ষীয় চুক্তি বা মধ্য রেখা দ্বারা নির্ধারিত
আঞ্চলিক সমুদ্র:

 দ্বীপ 

কাতারের অন্তর্ভুক্ত দ্বীপগুলির মধ্যে সবচেয়ে গুরুত্বপূর্ণ দ্বীপ হলো হালুল। এটি দোহার প্রায় ৯০ কিলোমিটার (৫৬ মাইল) পূর্বে অবস্থিত, এটি পার্শ্ববর্তী সমুদ্রতীরাতিক্রান্ত ক্ষেতগুলি থেকে প্রাপ্ত তেলের সংরক্ষণাগার এবং মালবোঝাই টার্মিনাল হিসাবে কাজ করে। পশ্চিম উপকূলের অনতিদূরের হাওয়ার ও সংলগ্ন দ্বীপপুঞ্জ কাতার এবং বাহরাইনের মধ্যে একটি অঞ্চলীয় বিবাদের বিষয়। 

 সম্পদ ও ভূমির ব্যবহার 

২০১১ সালের হিসাব মতে মোট ভূমি ৫.৬% কৃষিজমি। আবাদী জমি ১.১%, স্থায়ী ফসলী জমি ০.২% এবং স্থায়ী তৃণক্ষেত্র ৪.৬%। ৯৪.৪% জমি অন্যান্য কাজে ব্যবহৃত হয়।  ২০০৩ সালে সেচযুক্ত জমি ছিল ১২৯.৪ বর্গ কিমি (৫০.০ বর্গ মাইল)।

 ভূতত্ত্ব এবং খনিজ সম্পদ 
থাম্ব|জাবাল নাখ্শ (নাখশ পর্বত) এর বেড়া পরিবেষ্টিত এলাকা
থাম্ব|আল খোর দ্বীপের উত্তর প্রান্তে চুনাপাথরের ঢিবি
 মহাযুগCasey & Vine (1991), p. 73 কাল গঠন সদস্য খনিজ জমা এবং সম্পদপ্যালিওজোয়িক  ক্যাম্ব্রিয়ান  হরমুজ গঠিত হয়  ডলোমাইট, বেলেপাথর  হেমাটাইট, কার্বনেটs, অ্যাসবেস্টস পার্মিয়ান  কার্বনিফেরাস  খুফ গঠিত হয়   খনিজ তেলমেসোজোয়িক  জুরাসিক  উওয়াইনাত চুনাপাথর গঠিত হয়, আরব গঠিত হয়  ডলোমাইট, চুনাপাথর, বাষ্পীভবনকৃত খনিজ, শেল  খনিজ তেল ক্রিটেসিয়াস  শুয়াইবা  গঠিত হয়  মার্লপাথর, চুনাপাথর, শেল  খনিজ তেলসিনোজোয়িক  প্যালিওসিন  উম্মে এর রাদুমা গঠিত হয় নিম্ন ইওসিন  রাস গঠিত হয়  খড়ি  সেলেস্টাইন, জিপসাম নিম্ন দাম্মাম গঠিত হয়  দুখান চুনাপাথর, মিদ্রা শেল, রুদজম আইদ চুনাপাথর  প্যালিগোরস্কিট, পাইরাইট মধ্য ইওসিন  ঊর্ধ্ব  দাম্মাম গঠিত হয় উম্মে বাব খড়ি, সিমাইসমা ডলোমাইট  ডলোমাইট, চুনাপাথর মায়োসিন  ঊর্ধ্ব ও নিম্ন বাঁধ গঠিত হয়  কাদামাটি, চুনাপাথর, জিপসাম  কাদামাটি, চুনাপাথর, সেলেস্টাইন প্লাইওসিন  হফুফ গঠিত হয়  বেলে কাদামাটি, বেলেপাথর  বালি, নুড়ি প্লাইস্টোসিন   মিলিওলাইট চুনাপাথর  চুনাপাথর

কাতারের বেশিরভাগ পৃষ্ঠতল সিনোজোয়িক স্তরে অবস্থিত। এই স্তরে প্রচুর খনিজ সম্পদ রয়েছে, যার বেশিরভাগ এখনও আহরণ করা যায়নি যেমন চুনাপাথর এবং কাদামাটি। মধ্য ইওসিন যুগে গঠিত ঊর্ধ্ব দাম্মাম সর্বাধিক উত্কৃষ্ট পৃষ্ঠ স্তর। এটি চুনাপাথর এবং ডলোমাইট দ্বারা গঠিত হয়। উপদ্বীপের সতেজ ভূগর্ভস্থ পানির সর্বাধিক উল্লেখযোগ্য উৎস সমন্বিত কাতারের উত্তরাঞ্চল মূলত উম্মে এরর রাদুমা গঠন এবং রাস গঠন থেকে যথাক্রমে প্যালিওসিন এবং নিম্ন ইওসিন সময়কালে ঘটে। মেসোজোয়িক স্তর খনিজ তেল ধারণ করার সবচেয়ে গুরুত্বপূর্ণ স্তর। ১৯৪০ সালে জুরাসিক আমলে গঠিত আরবে প্রথম অপরিশোধিত তেলের খনি আবিষ্কৃত হয়।

 রাজনৈতিক এবং মানবীয় ভূগোল 
থাম্ব|ডান|240px|২০০৪ সালের ১৫ ফেব্রুয়ারি পারস্য উপসাগরীয় দেশ কাতারে উপর দিয়ে শক্তিশালী বালুঝড় প্রবাহিত হচ্ছে এরপর এটি দক্ষিণ-পূর্বে সৌদি আরব এবং সংযুক্ত আরব আমিরাতের দিকে ছড়িয়ে পড়ে।
কাতারের রাজধানী দোহা মধ্য পূর্ব উপকূলে একটি সুদূরপ্রসারী (যদিও অগভীর) বন্দরের নিকট অবস্থিত। অন্যান্য বন্দরের মধ্যে রয়েছে উম্মে সাইদ, আল খাওয়ার এবং আল ওয়াকরাহ। কেবলমাত্র দোহা এবং উম্মে সাইদ বাণিজ্যিক জাহাজ পরিচালনা করতে সক্ষম, তবে আল খাওয়ারের উত্তরে রাস লাফান শিল্প নগরীতে একটি বড় বন্দর এবং প্রাকৃতিক গ্যাস পূর্ণ করার জন্য একটি টার্মিনাল নির্মাণের পরিকল্পনা নেওয়া হয়েছে। যেখানে চ্যানেলগুলি খনন করা হয়নি সেখানে প্রবাল প্রাচীর এবং অগভীর উপকূলীয় পানি জাহাজ চলাচলের পক্ষে অসুবিধাজনক।

দোহা দেশের রাজধানী এবং প্রধান প্রশাসনিক, বাণিজ্যিক এবং ঘনজনবসতীপূর্ণ কেন্দ্র। ১৯৯৩ সালে এখানে প্রায় ১,০০০ কিলোমিটার (৬২০ মাইল) পাকা সড়ক নির্মাণ করা হয় যার ফলে দোহা অন্যান্য শহর ও উন্নত স্থানের সাথে যুক্ত হয়। দোহা আন্তর্জাতিক বিমানবন্দরে প্রায় ৪,৫০০ মিটার (১৪,৮০০ ফুট) মূল রানওয়ে রয়েছে যেখানে সকল ধরনের বিমান অবতরণ করতে সক্ষম।

ঐতিহাসিকভাবে কাতারে বসতীর উপস্থিতি মূলত বিশুদ্ধ ভূগর্ভস্থ পানির উপস্থিতি দ্বারা নির্ধারিত হয়। অগভীর ভূগর্ভস্থ পানির সাথে অবনমিত রাউদা সাধারণত উপদ্বীপের সবচেয়ে জনপ্রিয় বসতীর জায়গা। কাতারের দক্ষিণে যেখানে ভূগর্ভস্থ পানির সীমাবদ্ধতা খুব বেশি সেখানে বসতি স্থাপনের কাজটি বেশিরভাগক্ষেত্রে কাছাকাছি পাহাড় এবং রাওদা থেকে পৃষ্ঠগড়ানো পানি দ্বারা সিক্ত ওয়াদিতে (শুকনো নদীর উপত্যকা) সীমাবদ্ধ।

 পরিবেশগত চুক্তি 
কাতার বর্তমানে নিম্নলিখিত আন্তর্জাতিক পরিবেশগত চুক্তির পক্ষে রয়েছে:
 জীববৈচিত্র্য
 জলবায়ু পরিবর্তন
 মরুকরণ
 বিপজ্জনক বর্জ্য
 সমুদ্র আইন
 ওজোন স্তর রক্ষা

 তথ্যসূত্র 

 গ্রন্থপঞ্জি 


 বহিঃসংযোগ